钦定古今图书集成/明伦汇编/官常典/第123卷 > 《送孔巢父还山》唐·李白
## 钦定古今图书集成/明伦汇编/官常典/第123卷 > 《送孔巢父还山》唐·李白

猎客张兔罝，不能挂龙虎。所以青云人，高歌在岩户。
韩生信英彦，裴子含清贞。孔侯复秀出，俱与云霞亲。
峻节凌远松，同衾卧盘石。斧水嗽寒泉，三子同二屐。
时时或乘兴，往往云无心。出山揖牧伯，长啸轻衣簪。
昨宵梦里还，云弄竹溪月。今辰鲁东门，畅饮与君别。
雪崖滑去马，萝径迷归人。相思若烟草，历乱无冬春。